เราท้องแล้วมีเพศสัมพันธ์ได้มั้ย เพราะเคยมีแล้วมีเลือดออกจากช่องคลอด แล้วฉัดยากันแท้ง เหมือนมดลูกจะไม่ปิด แล้วเราจะมีเพศสัมพันธ์ได้อีกรึป่าวจะเป็นอันตรายมั้ย
สวัสดีค่ะ หากไม่ได้มีความผิดปกติของการตั้งครรภ์เกิดขึ้น เช่น แท้งคุกคาม มีรกเกาะต่ำ มีหลอดเลือดของสายสะดือพาดผ่านปากมดลูก เป็นต้น ก็สามารถที่จะมีเพศสัมพันธ์ได้ แต่แนะนำ ไม่ควรมีเพศสัมพันธ์บ่อยเกินไป และไม่ควรใช้ท่าทางที่อาจมีการกระทบกระเทือนต่อช่องท้อง ไม่มีเพศสัมพันธ์แบบผาดโผนรุนแรงเกินไป และหากอายุครรภ์มากกว่า 32 สัปดาห์แล้ว และมีอาการท้องแข็งเกิดขึ้นบ่อยๆ ก็ควรงดการมีเพศสัมพันธ์ค่ะสำหรับการที่เคยมีเลือดออกจากช่องคลอดหลังจากมีเพศสัมพันธ์ อาจออกมาจากปากมดลูกได้ เนื่องจากในขณะที่ตั้งครรภ์ ปากมดลูกจะมีเลือดไปเลี้ยงเพิ่มมากขึ้น การมีเพศสัมพันธ์ ทำให้เกิดการสัมผัสที่บริเวณปากมดลูก และเกิดเลือดออกได้ ซึ่งจะมีปริมาณเพียงเล็กน้อยเท่านั้น แต่หากเลือดที่ออกมีปริมาณมาก หรือออกต่อเนื่องหลายวัน แสดงว่าเกิดจากมีความผิดปกติของการตั้งครรภ์ เช่น แท้งคุกคาม เป็นต้น ในกรณีนี้ ควรงดการมีเพศสัมพันธ์ และรีบไปพบสูติ-นรีแพทย์ค่ะ